En beslutning om, at udenlandske virksomheder må grave efter mineraler på Grønland, vil betyde arbejdspladser og stor fortjeneste for virksomhederne, der holder til på Aalborg Havn. - Det er noget, vi har ventet på i mange år, siger en glad Ole Brøndum, salgs- og marketingschef ved Aalborg Havn. Han kalder udvindingstilladelsen for et sandt efterforskningseventyr for virksomhederne og fortæller, at man allerede har kunnet mærke interessen for udvinding af mineraler på Grønland. - Virksomhederne på Aalborg Havn kan nu blive leverandører af byggematerialer og fødevarer. Det er fantastisk, siger Ole Brøndum. Der er endnu ikke nogen beregninger på hvor mange arbejdspladser, tilladelsen vil skaffe.

Referat:
Udenlandske selskaber får nu lov til at grave efter mineraler på Grønland, og det betyder arbejdspladser på Aalborg Havn.